पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल । मध्यप्रदेश का प्रथम अत्याधुनिक तारा मंडल बनकर तैयार हो गया है। बसंत विहार उज्जैन में निर्मित इस अद्भुत खगोल शास्त्रीय रचना का लोकार्पण पूर्व राष्ट्रपति डॉ. एपीजे अब्दुल कलाम 12 जून को सुबह 10:30 बजे करेंगे। मुख्यमंत्री शिवराज सिंह चौहान कार्यक्रम की अध्यक्षता करेंगे और विज्ञान एवं प्रौद्योगिकी मंत्री कैलाश विजयवर्गीय विशिष्ट अतिथि होंगे।
इसी तारतम्य में सोमवार को विक्रम विश्वविद्यालय में वैज्ञानिक संवाद में तारा मंडल की भूमिका विषय पर एक राष्ट्रीय कार्यशाला हुई। देवी अहिल्या विश्वविद्यालय, इंदौर के कुलपति डॉ. डीपी सिंह ने कार्यशाला का शुभारंभ किया। मध्यप्रदेश विज्ञान एवं प्रौद्योगिकी परिषद के महानिदेशक प्रोफेसर प्रमोद कुमार वर्मा ने कार्यशाला की अध्यक्षता की। विज्ञान प्रसार, नई दिल्ली के निदेशक आर गोपीचंद और एनसीएसटीसी नई दिल्ली के डॉ. वीके सिंह ने कार्यशाला में अपने विचार व्यक्त किए
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn